國際單位制

國際單位制係一種國際通用嘅十進制進位嘅標準度量衡單位系統，而家除咗美國、緬甸同利比利亞外，喺世界上廣泛咁用緊。好多以前用開英制單位嘅國家，例如英國、澳洲，都改用公制。加拿大就主要用公制，但係某啲嘢仍然係用英制。

喺2019年SI基礎單位重新定義之後，公斤嘅定義唔再依賴一件實物，換言之所有國際標準單位嘅定義都可以用一啲物理常數同埋或者物料嘅基本參數嚟計出嚟。

公制單位嘅符號並唔係簡寫，後面唔應該加點。大細楷原則係如果單位名係紀念一個人，就符號大楷但係全寫細楷，如果單位名唔係人名就符號同全寫都細楷。

基本單位 
國際單位制有七個基本單位，呢啲基本單位全部都係由唔同嘅物理常數同埋或者物料嘅基本參數嚟定義出嚟。

衍生單位 
衍生單位係由七個國際單位制基本單位衍生出嚟關於唔同物理量嘅單位。